এৰা আৰু কেছেৰু গছৰ পাত এৰী পলুৰ মুখ্য খাদ্য বৃক্ষ।সাধাৰণতে এৰী পালকসকলৰ কোমো নিৰ্দিষ্ট প্ৰণালীবদ্ধ এৰা আৰু কেছেৰুতলী নথকাৰ বাবে তেঁওলোকে বনৰীয়া গছৰ পৰা পাত সংগ্ৰহ কৰি এৰী পলু পালন কৰে।
এৰী পলু বছৰত 5-6 বাৰ পুহিব পৰা যায়।যদিও এৰী পলুৰ যথেষ্ট ৰোগ প্ৰতিৰোধ ক্ষমতা আছে,তথাপি উন্নত প্ৰযুক্তিবিদ্যা তথা প্ৰয়োজনীয় সা-সৰঞ্জামৰ অভাৱত পলু পালক সকলে আশানুৰুপ ফল লাভ কৰিবলৈ অসমৰ্থ হয়।গতিকে পালকসকলৰ প্ৰয়োজনীয় সুবিধাৰ প্ৰতি লক্ষ্য ৰাখি এই পত্ৰিকাত এৰী পলুৰ পালকৰ বিজ্ঞানসন্মত পদ্ধতি সন্নিবিষ্ট কৰা হৈছে।
চোম আৰু সাৱালু হ'ল মুগা পলুৰ প্ৰধান খাদ্যবৃক্ষ।দুয়োবিধ গছ গুটিৰ পৰাই সহজে বিস্তাৰ কৰিব পাৰে।অনুমোদিত পদ্ধতিৰে নাৰ্চাৰী তৈয়াৰ কৰি সকলো মুগা পালকে অতি সহজেই দুয়োবিধ গছৰ পুলি তৈয়াৰ কৰি ল'ব পাৰে।নিৰ্বাচিত গছৰ পৰা নাৰ্চাৰী তৈয়াৰ কৰি পুলি ৰোপণ কৰিলে গুণগত পাতৰ উৎপাদনত অধিক সুফল পাব পাৰি।তলত উল্লেখ কৰা পদ্ধতিসমূহ নাৰ্চাৰী তৈয়াৰ,পুলিৰোপণ আৰু প্ৰতিপালণৰ বাবে প্ৰয়োগ কৰিব পাৰি।
বহুচক্ৰী বাবে মুগা পলুৱে বছৰত 5-6 বাৰ জীৱন চক্ৰ সম্পন্ন কৰে।অনুকুল বতৰত পালন কৰা জেঠুৱা(বহাগ/জেঠমাহ)আৰু কাতিয়া(আহিন/কাতিমাহহ্মুগা বাহৰ পৰা উৎপাদিত লাট মূলতঃ বাণিজ্যিক লাট হিচাবে সূতা উৎপাদনৰ বাবে ব্যৱহ্ৰত হয়।সচৰাচৰ সচুঁৱা মুগা বাহ পালনৰ সময়চোৱাত প্ৰতিকুল বতৰৰ বাবে মুগা পলু পালনত যথেষ্ট সাৱধানতা অৱলম্বন কৰিব লগা হয়।প্ৰণালীবদ্ধ ভাৱে তলত উল্লেখ কৰা পদ্ধতিৰে মুগা পলু পালন কৰিলে অধিক উৎপাদন কৰিব পৰা যায়।
নিৰোগী সঁচ পলু পালনৰ মূল আহিলা।কেৱল উন্নতমানৰ পলু খাদ্যবৃক্ষৰ ব্যৱস্থা থাকিলে চাহিদা অনুযায়ী নিৰোগী সঁচৰ অভাৱত সঁচুৱা নতুবা ব্যবসায়ীক লাট কোনোটোৰে পৰ্যাপ্ত উৎপাদন সম্ভৱ নহয়।সেয়েহে পলু পালনৰ বাবে ব্যৱহ্ৰত সঁচ চৰকাৰৰ দ্বাৰা স্বীকৃত সঁচ উৎপাদক বা উৎপাদন কেন্দ্ৰৰ পৰা স্ংগ্ৰ্হ কৰাটো বাঞ্চনীয়।বিজ্ঞানসন্মত ভাৱে সঁচ উৎপাদনৰ লগত জড়িত কাৰিকৰী দিশসমুহ এই পত্ৰিকাত সন্নিবিষ্ট কৰা হ'ল।
